Кызыл-Ӧзӧктиҥ јурт јеезези () — Россия Федерацияныҥ Алтай Республикада Майма аймагыныҥ муниципал тӧзӧлмӧзи.
Администрациялык тӧс јер — Кызыл-Ӧзӧк. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Кызыл-Ӧзӧктиҥ јурт јеезезине статус ла гран-кыйулар тургузылган.

Географиязы
Јурт јеезезиниҥ јерлери Туулу Алтайдыҥ тӱндӱк-кӱнбадыш келтейинде, Бабырган ла Чаптыган сындардыҥ ортозында, Алтай кырайдыҥ гранына јуук јерде јадат. Айландыра кырлары койу агашла бӱркелген: аспак, карагай, мӧш, чиби, кайыҥ, јойгон, терек, јодро, беле, тал. Мында мааланыҥ, јердиҥ ажы јакшы ӧзӱп, тӱжӱм берет: алама, груша, беле, кара-бӧкӧ, казылган, уйкӧс, јыдукара, кайаҥат, карагат, кызылгат, чычырана ла јодро. Агаш аразында оок аҥдардаҥ тӱлкӱ, койон, калазак, кӧрӱк, јорокон, тийиҥ, јоонмойын ла элик бар. Јӱзӱн куштар уйа базат баарчык, каргаа, кускун, ӱкӱ, бечиртке, кӱӱк, тарал ла торлоо. Сууда балыктар астаган да болзо, кезик бӱдӱмдер эмдиге бар : чортон, бел, јылмай, чараган, сӧлӧм.
Климады орто-континентал. Тӱштӱк аймактарга кӧрӧ мында ай — кӱн эмеш јымжак, чык јеткилинче тӱжер, јут-кардыҥ орто кеми 700—750 мм кире бар. Салкынныҥ ортојылдык кеми 4,5 м/с болот. Чаган айда тыҥ ла соок дегени −30°, −38°, јаан изӱ айда изӱ ле деген кӱн +30°, +35°. Кыска јай ла узун кыш. Талайдыҥ кемјӱзинеҥ 293—836 метрге бийик.

Эл-јон

Јуртта 2002 јылдыҥ тооалыжы аайынча 4376 кижи болгон, олордыҥ орустар, алтайлар ла оноҥ до ӧскӧ укту улус болгон.

Окылу тил: орус, алтай.

Јурт јеезеге кирет

Инфраструктуразы
јурт јеезениҥ администрациязы;
орто ӱредӱлӱ школ — 3;
баштамы школ — 3;
балдардыҥ туразы — 4;
культура байзыҥы — 1, јурттыҥ клубы — 3;
кӱӱлик сургал — 1;
библиотека — 1;
спортшкол — 1;
спортзал — 4;
почта — 2;
магазин — 10;
конор тура — 2;
турбаза — 4;
агашээлем — 1;
пилорама — 2;
тӱрме.

Јуруктардыҥ кӧмзӧзи
Кызыл-Ӧзӧктиҥ јурт јеезези